G A R A N T I I K I R I nr \_\_\_\_\_\_

(edaspidi: Garantiikiri)

Välja antud \_\_.\_\_.2025. a

Garant: \_\_\_\_\_\_\_\_\_\_\_\_\_\_\_

Asukoht: \_\_\_\_\_\_\_\_\_\_\_\_\_\_\_

Registrikood: \_\_\_\_\_\_\_\_\_\_\_\_\_\_\_

Volitatud esindaja: \_\_\_\_\_\_\_\_\_\_\_\_\_\_\_

Garantii tellija: \_\_\_\_\_\_\_\_\_\_\_\_\_\_\_

Asukoht: \_\_\_\_\_\_\_\_\_\_\_\_\_\_\_

Registrikood: \_\_\_\_\_\_\_\_\_\_\_\_\_\_\_

Garantii saaja: ELERING AS

Asukoht: Kadaka tee 42 Tallinn

Registrikood: 11022625

1. Garant on teadlik, et Garantii tellija esitab Garantii saajale kui vähempakkumise läbiviijale pakkumise \_\_\_\_\_\_\_\_\_\_\_\_\_\_\_\_\_\_\_ (pakkumise nr, nimetus või viide asukohale ja pakutav energiakogus) elektrituruseaduse § 594 lõike 5 ja Euroopa Komisjoni määruse (EL) nr 651/2014, 17. juuni 2014, ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks, artikli 42 alusel korraldatud vähempakkumisel (*lisame siia viite vähempakkumise teatisele kui see avaldatakse*). Vastavalt elektrituruseaduse § 597 lõikele 1 on Garantii tellija kohustatud esitama Garantii saajale garantii, tagamaks Garantii saajale rahalise hüvitise maksmise juhul kui:

* 1. Garantii tellija ei tooda elektrituruseaduse § 594 lõikes 11 nimetatud korralduses märgitud tootmise alustamise tähtpäevast või § 598 lõike 4 punkti 1 alusel antud täiendavast tähtpäevast arvates energiat (i) esimese 12 kuu jooksul vähemalt 60 protsendi ulatuses korralduses märgitud aastasest mahust või (ii) 24 kuu jooksul vähemalt 80 protsendi ulatuses kahekordsest korralduses märgitud aastasest mahust või
  2. elektrituruseaduse § 594 lõikes 11 nimetatud korraldus tunnistatakse § 594 lõike 12 alusel kehtetuks või
  3. Garantii tellija võtab pakkumuse tagasi pärast pakkumuse esitamise tähtpäeva.

2. Garant garanteerib Garantii saajale kuni \_\_\_\_\_\_\_\_\_\_\_\_\_\_.00 (\_\_\_\_\_\_\_\_\_\_\_\_\_\_*summa sõnadega*) euro suuruse summa (edaspidi: Garantiisumma) tasumise Garantiikirjas toodud tingimustel.

3. Garantiikirja alusel väljamakse saamiseks peab Garantii saaja esitama Garandile kirjaliku või digitaalselt allkirjastatud nõude (edaspidi Nõue), milles on viide Garantiikirja numbrile, taotletava väljamakse summa ning mis sisaldab Garantii saaja kinnitust, et Garantii saaja kohustub pakkumuse tagatise realiseerima elektrituruseaduse § 597 lõikes 32 või § 597 lõike 6 punktis 1 või punktis 2 nimetatud alusel.

4. Kirjaliku Nõude peab Garantii saaja esitama Garandi aadressile \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Digitaalselt allkirjastatud Nõude peab Garantii saaja esitama Garandi e-posti aadressile\_\_\_\_\_\_\_\_\_\_\_\_.

Nõue peab olema allkirjastatud selleks õigust omava isiku poolt ning nõudele peab olema lisatud allkirjastanud isiku esindusõigust tõendav dokument.

5. Garant kannab Garantiikirja alusel maksmisele kuuluva(d) summa(d) Garantii saaja Nõudes näidatud arvelduskontole 14 kalendripäeva jooksul Garantii saajalt Nõude kättesaamisest arvates.

6. Garantiikiri kehtib kuni 01.12.2033. a, hiljemalt millisel kuupäeval peab Nõue olema Garandi poolt kätte saadud.

7. Kui Garantii tellija sõlmib 18 kuu jooksul pärast elektrituruseaduse § 594 lõikes 11 nimetatud korralduse vastuvõtmist Garantiikirja punktis 1 nimetatud vähempakkumisel võitnud tootmisseadme võrku ühendamiseks liitumislepingu ja teavitab Garantii saajat selle tootmisseadme rajamiseks ehitusloa väljastamisest, siis väheneb Garantiisumma 70% võrra automaatselt järgnevast tööpäevast, mil Garandile on esitatud Garantiikirja punktis 4 nimetatud aadressile vastavasisuline Garantii tellija taotlus koos Garantii saaja allkirjastatud kinnitusega Garantiikirjast tulenevatest õigustest 70% ulatuses loobumise osas.

8. Kui Garant teeb Garantiikirja alusel osalise väljamakse, siis väheneb Garantiisumma automaatselt Garandi poolt väljamakstud summa võrra.

9. Garantiikiri lõpeb enne Garantiikirja punktis 6 näidatud kuupäeva, kui:

a) Garant maksab Garantii saajale välja kogu Garantiisumma või

b) Garantii saaja loobub Garantiikirjast tulenevatest õigustest täies ulatuses, esitades Garandile sellekohase kirjaliku või digitaalselt allkirjastatud kinnituse Garantiikirja punktis 4 toodud aadressile.

10. Garantii saaja kohustub mitte andma oma Garantiikirjast tulenevaid õigusi üle kolmandatele isikutele ilma Garandi eelneva kirjaliku nõusolekuta.

11. Garantiikirjale kohaldatakse Eesti Vabariigi õigusnorme. Garantiikirjast tulenevad vaidlused, mida ei ole võimalik lahendada läbirääkimiste teel, lahendatakse Harju Maakohtus.

Garantiikiri on allkirjastatud digitaalselt